CELEX: 62011CN0576
Language: bg
Date: 2011-11-18 00:00:00
Title: Дело C-576/11: Иск, предявен на 18 ноември 2011 г. — Европейска комисия/Велико херцогство Люксембург

11.2.2012   
            
            
               BG
            
            
               Официален вестник на Европейския съюз
            
            
               C 39/9
            
         Иск, предявен на 18 ноември 2011 г. — Европейска комисия/Велико херцогство Люксембург
   (Дело C-576/11)
   2012/C 39/16
   Език на производството: френски
   
      Страни
   
   
      Ищец: Европейска комисия (представители: O. Beynet и B. Simon)
   
      Ответник: Велико херцогство Люксембург
   
      Искания на ищеца
   
   
               —
            
            
               да се установи, че като не е предприело всички необходими мерки, за да изпълни Решение на Съда от 23 ноември 2006 г. по дело C-452/05, Великото херцогство Люксембург не е изпълнило задълженията си по член 260, първи параграф от Договора за функционирането на Европейския съюз,
            
         
               —
            
            
               да се осъди Великото херцогство Люксембург да заплати на Комисията предложената периодична имуществена санкция в размер на 11 340 EUR за всеки ден, през който е забавено изпълнението на Решение от 23 ноември 2006 г. по дело C-452/05, считано от деня на постановяване на решението по настоящото дело до деня на изпълнение на Решение по дело C-452/05,
            
         
               —
            
            
               да се осъди Великото херцогство Люксембург да заплати на Комисията еднократно платима сума в размер на 1 248 EUR на ден, считано от деня на обявяване на Решение от 23 ноември 2006 г. по дело C-452/05 до деня на обявяване на решението по настоящото дело или до деня на изпълнение на Решение по дело C-452/05, ако то бъде изпълнено по-рано,
            
         
               —
            
            
               да се осъди Великото херцогство Люксембург да заплати съдебните разноски.
            
         
      Правни основания и основни доводи
   
   В подкрепа на иска си Комисията твърди, че видно от анализа на представените от люксембургските власти сведения, до този момент Великото херцогство Люксембург не е изпълнило напълно решението на Съда, при това пет години след обявяването му. Всъщност то не се е съобразило нито с разпоредбите на член 5, параграф 4, нито с тези на член 5, параграф 2. Шест пречиствателни станции, обслужващи агломерации в Люксембург с еквивалент жители над 10 000, все още не са приведени в съответствие с предвидените в Директива 91/271/ЕИО (1) изисквания.
   
      (1)  Директива на Съвета от 21 май 1991 година за пречистването на градските отпадъчни води (ОВ L 135, стр. 40; Специално издание на български език, 2007 г., глава 15, том 2, стр. 43).